**A black and blue logo

Description automatically generated**

การเปิดเผยข้อมูลส่วนบุคคล

การเปิดเผยข้อมูลส่วนบุคคล (แฉ/ประจาน) คืออะไร?  
การเปิดเผยข้อมูลส่วนบุคคล หมายถึง การที่บุคคลใดๆเปิดเผยข้อมูลส่วนตัวของผู้อื่นโดยมิได้รับอนุญาต ในที่นี้อาจหมายรวมถึง ชื่อ-นามสกุล ที่อยู่ หมายเลขโทรศัพท์ สถานที่ทำงาน หรือแม้แต่รายละเอียดติดต่อของครอบครัวเหยื่อ บ่อยครั้งจะมีการกระตุ้นให้ผู้อื่นใช้ข้อมูลเพื่อขู่เข็ญ ข่มขู่ คุกคาม หรือทำให้เหยื่อหวาดกลัว  
  
**หากการเปิดเผยข้อมูลกระทำเพื่อรัฐต่างประเทศหรือในฐานะตัวแทนของรัฐต่างประเทศ ย่อมถือว่าเป็นการแทรกแซงของรัฐต่างประเทศ** การแชร์ข้อมูลส่วนบุคคลหรือข้อมูลส่วนตัวต่อสาธารณะอาจเป็นอันตรายต่อความเป็นส่วนตัว ความมั่นคง และสวัสดิภาพของบุคคลอื่น

ข้อปฏิบัติเมื่อถูกเปิดเผยข้อมูลส่วนตัว

**แจ้งครอบครัวหรือมิตร**

หากสะดวกใจให้แจ้งครอบครัวหรือมิตรเกี่ยวกับพฤติการณ์ดังกล่าว เนื่องจากคนเหล่านั้นอาจตกเป็นเป้าหมายได้เช่นกัน แนะนำให้คนเหล่านั้นตั้งค่าโปรไฟล์โซเชียลมีเดียเป็นส่วนตัว

A blue and black logo

Description automatically generated

**การแจ้งเกี่ยวกับแพลทฟอร์ม/เว็บไซต์/แอพที่มีพฤติการณ์ดังกล่าวเกิดขึ้น**

ใช้ปุ่มหรือช่องทางในการแจ้งที่มีอยู่แล้วในเว็บไซต์ แอพ หรือแพลทฟอร์มที่มีพฤติการณ์ดังกล่าวเกิดขึ้น คู่มือการใช้โซเชียลมีเดียของ [Netsafe](https://netsafe.org.nz/social-media-safety) มีข้อแนะนำเกี่ยวกับการดำเนินการในเรื่องนี้.

A blue and black logo

Description automatically generated

**แจ้ง Netsafe**

ท่านสามารถแจ้งเนื้อหาที่เป็นภัยไปยัง Netsafe: [ยื่นคำร้อง – Netsafe](https://report.netsafe.org.nz/hc/en-au/requests/new) .  
Netsafe ยังสามารถจัดหาการสนับสนุนจากผู้เชี่ยวชาญ คำแนะนำ และความช่วยเหลือด้านความปลอดภัยทางออนไลน์ให้แก่ท่านได้อีกด้วย   
อีเมล [help@netsafe.org.nz](mailto:help@netsafe.org.nz) หรือส่งข้อความ ‘Netsafe’ ถึง 4282 เพื่อรับความช่วยเหลือ

**แจ้งเจ้าหน้าที่ตำรวจ**

หากท่านตกอยู่ในอันตราย ให้รีบโทรแจ้ง 111 ทันที

หากไม่ใช่เหตุฉุกเฉินท่านสามารถติดต่อเจ้าหน้าที่ตำรวจได้โดย:

* ใช้ แบบฟอร์มออนไลน์ 105
* โทร [105](tel:105) ทางโทรศัพท์มือถือหรือโทรศัพท์บ้าน บริการนี้ฟรีและพร้อมให้บริการ 24/7 ทั่วประเทศ

แบบฟอร์ม 105 ขอข้อมูลส่วนตัวบางส่วนของท่านเพื่อช่วยให้ จนท. ตำรวจประมวลผลรายงานของท่านและติดตามเรื่องกับท่านได้ **จนท.ตำรวจจะใช้ข้อมูลนี้เพื่อวัตถุประสงค์ที่ อนุญาตเท่านั้น**

**แจ้ง NZSIS**

หากสงสัยว่ามีรัฐต่างประเทศอยู่เบื้องหลังการเปิดเผยข้อมูลของท่าน สามารถแจ้งให้ NZSIS ทราบได้โดยใช้[แบบฟอร์มออนไลน์](https://providinginformation.nzsis.govt.nz/#pb6zx0vrt4jibuhfjz4cj1dj6)ที่ปลอดภัย  
  
ท่านไม่จำเป็นต้องให้ข้อมูลส่วนบุคคล เช่น ชื่อ หมายเลขโทรศัพท์ หรือรายละเอียดการติดต่อหากท่านไม่ประสงค์เช่นนั้น ท่านยังสามารถกรอกแบบฟอร์มเป็นภาษาของตนเองได้ ข้อมูลทั้งหมดที่ท่านให้ไว้เป็นความ**ลับและได้รับการคุ้มครอง**หากท่านประสงค์ที่จะสนทนากับเจ้าหน้าที่ NZSIS ท่านสามารถโทรศัพท์ได้ที่ +64 [4 472 6170](tel:+6444726170) หรือ [0800 747 224](tel:0800747224)

A blue and black logo

Description automatically generated

ข้อมูลที่จะแชร์กับ Netsafe จนท.ตำรวจ หรือ NZSIS เมื่อแจ้ง

เมื่อแจ้ง จะเป็นประโยชน์หากท่านให้รายละเอียดมากที่สุดเท่าที่จะเป็นไปได้ ลองจับภาพหน้าจอหรือบันทึกสำเนาของ:

* ข้อมูลส่วนบุคคลหรือข้อมูลส่วนตัวใดที่มีการแชร์หรือโพสต์
* โปรไฟล์ผู้ใช้หรือบัญชีของบุคคลที่แชร์ (เช่น ชื่อผู้ใช้)
* วันที่และเวลาที่มีการแชร์หรือโพสต์ข้อมูล
* ชื่อเว็บไซต์หรือแอพที่เกิดพฤติการณ์ดังกล่าว

วิธีป้องกันตัวเองจากการถูกเปิดเผยข้อมูล

**รักษาความปลอดภัยออนไลน์**ดูการ[รักษาความปลอดภั](https://www.ethniccommunities.govt.nz/programmes/security-and-resilience/keeping-safe-online/)ยออนไลน์ เพื่อดูข้อมูลเพิ่มเติม

**ระมัดระวังการแชร์ข้อมูลทางออนไลน์**  
ตรวจสอบการตั้งค่าความเป็นส่วนตัวบนโซเชียลมีเดียและบัญชีออนไลน์ของท่าน ตั้งค่าโปรไฟล์เป็นส่วนตัวเพื่อให้เฉพาะคนที่ไว้วางใจเท่านั้นที่สามารถเห็นข้อมูลของท่านได้

**ค้นหาข้อมูลเกี่ยวกับตัวเองทางเว็บ**ค้นหาชื่อและรายละเอียดส่วนตัวเพื่อดูว่าข้อมูลใดเกี่ยวกับท่านที่เปิดเผยต่อสาธารณะ ลบข้อมูลส่วนตัวและข้อมูลส่วนตัวใดๆ ที่ผู้อื่นอาจนำมาใช้ทำอันตรายท่านได้ เช่น ที่อยู่ของท่าน

**จัดการการตั้งค่าตําแหน่งและการติดแท็กตําแหน่งบนอุปกรณ์**   
สมาร์ทโฟนและกล้องอาจฝังข้อมูลตําแหน่งในรูปภาพโดยใช้การตั้งค่าตําแหน่งของท่าน ข้อมูลนี้สามารถใช้เพื่อค้นหาข้อมูลส่วนบุคคลของท่าน เช่น บ้านหรือโรงเรียนของบุตรหลาน การปิดการแท็กตำแหน่งหรือการตั้งค่าตำแหน่งแตกต่างกันไปตามอุปกรณ์ ดังนั้นให้ค้นหาออนไลน์โดยใช้ชื่ออุปกรณ์ของท่านเพื่อดูคำแนะนำเฉพาะ